cyanic-selkie/wikianc huggingface dataset:
At the Earth’s Core
Om filmen
Filmen fikk lunken mottakelse av kritikerne og har bare oppnådd 33 % på Rotten Tomatoes. Den kjente amerikanske filmkritikeren Roger Ebert gav den en av fire stjerner.
Hundeforskriften
Forskriften har seks paragrafer og omhandler (§ 1) forbud mot farlige hunder, (§ 2) dokumentasjonskrav, (§ 3) overgangsregler, (§ 4) rett til avliving, (§ 5) unntak fra regler i forvaltningsloven, og (§ 6) ikrafttredelse.
Fra samme dato som den nye forskriften trådte i kraft ble forskrift av 15. januar 2001 nr. 28 om forbud mot innførsel, hold og avl av farlige hunder opphevet.
At the Earth’s Core
Om filmen
Den ble nominert til en Saturn Award i kategorien beste fantasyfilm.
Kollenhopp
Kollenhopp er et fellesprosjekt der formålet er å tilby en treningsgruppe for skihoppere og kombinertløpere. Kollenhopp er Norges største treningstilbud for hoppere og kombinertløpere fra 12 år som ønsker å satse på sin idrett.
Kollenhopp samarbeider med Skiforeningen om bruk av Holmenkollbakken, Norges Skiforbund, Norges idrettshøgskole og toppidrettssenteret om kompetanse og bruk av treningsfasiliteter. De samarbeider med Wang Toppidrettsgymnas om satsingen på juniorhopperne
Kjente utøvere
Rune Velta (aktiv), Phillip Sjøen (aktiv), Tom Hilde (aktiv), Anette Sagen (aktiv), Johan Remen Evensen,Bjørn Einar Romøren, og Lars Bystøl er av de mest kjente seniorhopperne i Kollenhopp. Ole Christian Wendel var fra 2009 til 2011 på A-landslaget i kombinert.
I sesongen 2014 representerte Rune Velta Norge i OL I NM tok Kollenhopputøvere Sølv (Oslo - Øvregård, Hauer, Sjøen, H.Riiber) og Bronse (Akershus)(Swensen, Granerud, Velta, Hilde) i lagkonkurransen senior, i Liten bakke ble det sølv til Phillip Sjøen og bronse til Tom Hilde.
I junior-NM ble det gull i stor bakke til Halvor Egner Granerud og Phillip Sjøen i Liten bakke (foran Granerud), og gull til Oslo foran Akershus.
Sesongen 2011/12 dominerte utøvere fra Kollenhopp i yngre nivå. Phillip Sjøen, Bekkelaget Spk (1995) vant sølv i junior-VM, og gull i lagkonkurransen. Simen Key Grimsrud, Asker Skiklubb (1992) var på gullaget i junior-VM. Espen Andersen, Lommedalens IL (1992) vant bronse i kombinert i junior-VM. Harald Johnas Riiber, Heming (2005) vant Nordisk juniorlandskamp i kombinert. Halvor Egner Granerud, Asker Skiklubb (1996), tok sølv individuelt og gull i lag i Nordisk juniorlandskamp. I Hovedlandsrennet tok han gull i 16 år hopp, og sølv i kombinert Sindre Pettersen, Nittedal Il (1996) vant gull i Hovedlandsrennet i 16 år kombinert. Jarl Magnus Riiber, Heming IL (1997), vant gull individuelt og i lag Nordisk juniorlandskamp, gull i hopp, kombinert og lag i Hovedlandsrennet. Fredrik Eirinsønn Villumstad, Skimt (1999) vant Solan Gundersen i hopp 13 år og ble nr. 3 i kombinert. Carl Henning Lippestad, Bekkelaget Spk (1998) vant Solan Gundersen i hopp 14 år. Einar Lurås Oftebro, Jardar (1998) vant kombinert. Akershus vant lagkonkurransen i hopp på Solan Gundersen med Fredrik og Einar som 2 av 3 på laget.
Sesongen 2008/09 vant utøvere fra Kollenhopp nesten alle titler på yngre nivå: Hopp: 12 år Jarl Riiber, Heming 13 år Jens Schøien Øvregård, Årvoll IL Kombinert: 12 år Jarl Riiber, Heming 13 år Halvor Egner Granerud, Asker Skiklubb, 14 år Harald Riiber, Heming Hovedlandsrennet (15-16 år) Hopp: 15 år Hans Petter Bergquist, Aurskog/Finstadbru, 16 år Espen Andersen, Lommedalens IL Kombinert: 15 år Mats Waaler, Aurskog/Finstadbru, 16 år Espen Andersen, Lommedalens IL
Tatjana Kazankina
Tatjana Vasiljevna Kazankina (russisk: Татьяна Васильевна Казанкина; født 17. desember 1951 i Petrovsk, Saratov oblast) er en tidligere sovjetrussisk løper som satte sju verdensrekorder og vant tre OL-gull i løpet av karrieren.
En måned før OL 1976 i Montréal, ble Kazankina den første kvinnen som løp 1500 meter under 4 minutter, med tiden 3.56,0, en forbedring av Ljudmila Braginas verdensrekord med 5,4 sekunder. I Montreal-lekene vant hun gull på 800 meter (på ny verdensrekord) og 1500 meter. Under OL 1980 i Moskva løp hun 1500 m på 3.52,47, og ble dermed den første kvinnen som løp distansen raskere enn den finske løperlegenden Paavo Nurmi. Denne verdensrekorden ble stående i tretten år, og er fremdeles (juli 2007) europeisk bestenotering. Karrieren tok en brå slutt da hun i september 1984 ble utestengt i 18 måneder etter at hun nektet å avlegge dopingprøve etter et 5000-meterløp i Paris.
Mao Zedongs mausoleum
Mao døde i september 1976, og byggingen av mausoleet begynte samme år og stod ferdig etter en byggeperiode på ti måneder. Inngangen er nordvendt, noe som i kinesisk feng shui-tenkning er helt feil. Et slikt «overtroisk» hensyn ble imidlertid ikke tillagt særlig vekt av det kinesiske kommunistparti.
I 1983 ble mausoleet gjenåpnet etter at det var inkorporert mer materiale i dets museale del. Det inneholdt nå memorabilia etter ikke bare Mao selv, men også etter kommunistlederne Zhou Enlai, Zhu De og Liu Shaoqi.
Maos balsamerte etterlevninger var fremdeles på plass. Egentlig hadde han fremsatt ønsket om å bli kremert, men ønsket ble tilsidesatt.
IAESTE
The International Association for the Exchange of Students for Technical Experience,oftest kalt IAESTE, er en internasjonal organisasjon som utveksler studenter for teknisk arbeidserfaring i utlandet. Studentene får et utenlandsopphold i et av IAESTEs over 85 medlemsland med varighet fra 6 uker til 18 måneder.
I Norge tilbyr IAESTE praksisplass i utlandet for teknologi- og realfagsstudenter, utenlandske praktikanter til norske bedrifter og organisasjonserfaring for medlemmene. IAESTE holder også IN (IAESTEs Næringslivsdager), et bindeledd mellom studenter og næringsliv. IAESTE Norge er non-profit og drives av frivillige studenter. IAESTE er representert ved universitetene i Bergen, Stavanger, Oslo, Trondheim, og Ås.
IAESTEs formål
IAESTEs formål er:
Historie
IAESTE ble grunnlagt i 1948 på Imperial College London. Norge var ett av ti europeiske land som var med fra starten, representert ved Hans Breder på møtet i London. Møtet var et tiltak for å fremme økt forståelse mellom land og kulturer etter den annen verdenskrig. Siden 1948 har organisasjonen vokst til å inkludere mer enn 85 land på verdensbasis, og utvekslet i overkant av 300,000 studenter.
Hvert år utveksler IAESTE omtrent 6,000 studenter på verdensbasis, hvorav omtrent 100-120 er norske, og ytterligere 100-120 utenlandske studenter får oppleve Norge. IAESTE Norge har siden oppstarten i 1948 vært drevet av studenter.
Vannstand
En enda større påvirkning på vannstanden kan vi få når det blåser så kraftig fra én retning at det fører til at vann stues opp ved kysten. For norskekysten gjelder dette for det meste vind fra sør og vest. Er værbidraget ekstra stort, kalles det stormflo.
i Norge er det Kartverket måler vannstanden for havet, mens Norges vassdrags- og energidirektorat (NVE) måler vannstand og vannføring i ferskvann.
IAESTE
Organisasjonsstruktur
IAESTE Norge hadde en til to ansatt sekretariatsleder som holder kontakt med øvrige land, administrerer papirarbeid i forbindelse med utvekslingen og sikrer kontinuitet i organisasjonen fra 2017 til 2022.
Studentsamskipnaden i Trondheim var IAESTE Norges mororganisasjon mellom 1948 og 2017. Fra 2017 til 2022 var IAESTE Norge lagt under NTNU. I dag er IAESTE Norge en uavhengig organisasjon drevet av frivillige studenter.
IN (IAESTEs Næringslivsdager)
IAESTEs Næringslivsdager (forkortet til IN) er en karrieredag som arrangeres av medlemmer i IAESTE Norge. IN-dagene arrangeres årlig ved universitetene i Trondheim og Stavanger, og vanligvis i Oslo/Ås og Bergen. IN er Norges første og eldste karrieredag rettet mot studenter, og er i dag et av de ledende rekruttering- og profileringsarrangementene innenfor teknologi- og realfagstudier i Norge. Arrangementet pleier å foregå på nyåret, rundt månedsskiftet januar/februar. Målet med IAESTEs næringslivsdag er å knytte kontakt mellom studenter og næringslivet, samt å skaffe en inntekt som kan finansiere IAESTEs hovedvirksomhet, som er utveksling for studenter med tanke på sommerjobb i utlandet.
IAESTEs Næringslivsdager arrangeres i 2023 i følgende byer:
Den første IN-dagen ble arrangert ved NTH (NTNU) i 1989 og hadde som formål å tjene penger til IAESTE Norges drift. I begynnelsen ble IN arrangert på høstsemesteret, men i 2002 ble det flyttet til februar, noe som viste seg å være en suksess, og siden har arrangementet blitt holdt på nyåret. De første årene ble IN kalt for en “jobbmesse”, men fra 1991 til 2001 gikk arrangementet under navnet Næringslivsdagen (forkortet ND). I 2001 bestemte man seg for å endre navn til IAESTEs Næringslivsdager for å få frem tilknytningen til IAESTE Norge. I dag står IAESTEs næringslivsdager for det største økonomiske bidraget til IAESTE Norge, samt økonomien til de enkelte lokalkomitéene.
Raphaëlle Tervel
Hun ble tatt ut til å representere Frankrike under Håndball-VM 2011 for kvinner i Brasil.
Tucholskyprisen
Tucholskyprisen (svensk navn: Tucholskypriset) er et svensk litterært stipend på 150,000 SEK som deles ut årlig av Svenska PEN til en forfulgt, truet eller landflyktig forfatter eller publisist. Prisen ble innstiftet i 1985 til Kurt Tucholskys minne.
«Valkyrjen» (torpedobåtjager fra 1896)
«Valkyrjen» var et fartøy som gjorde tjeneste i den Norske Marine fra 1896 til 1922. Skipet var bygget for penger samlet inn av norske kvinner i begynnelsen av 1890-årene. Skipet ble så døpt «Valkyrjen», til ære for kvinnen. Skipet ble også kalt Damenes Krigsskib på grunn av dette.
Walter Mehring
Walter Mehring (født 29. april 1896, død 3. oktober 1981) var en tysk forfatter og en av de mest fremtredende satiriske tyske forfatterne i Weimar-republikken.
Mehring var sønn av oversetter og forfatter Sigmar Mehring. Mehrings litterære karriere begynte tidlig på 1920-tallet da han begynte å gi ut lyrikk og satirisk prosa i ulike magasiner og aviser, for eksempel de berømte avisene Weltbühne og Tage-Buch. Mehring kjempet mot militarisme og antisemittisme og betraktet seg selv som en anarkist. Mehring ble forfulgt av nazistene på 1930-tallet, særlig av Joseph Goebbels og hans Gestapo, og dermed flyktet han fra Nazi-Tyskland. Den 10. mai 1933 ble mange av Mehrings bøker brent under den kjente bokbrenningen som ble arrangert av nazistene. Mehring emigrerte fra det tredje rike til Wien, hvor han blant annet møtte skuespiller og forfatter Hertha Pauli. Hun var Mehrings følgesvenn under deres flukt fra nazistene gjennom store deler av Frankrike. Mehring dedikerte sitt litterære verk "Briefe zur Mitternacht" til henne.
Mehring oppholdt seg i Frankrike frem til nazistene okkuperte landet da han for en kortere periode satt fengslet i en interneringsleir. Mehring klarte å rømme fra fengselet. Mehring emigrerte kort tid etter flukten fra nazistene til USA. Ved hjelp av European Film Fund fikk han ansettelse ved Metro-Goldwyn-Mayer. Mehrig skrev flere artikler og ble en naturalisert amerikansk statsborger, men han klarte aldri å slå seg ned i USA og han dro tilbake til Europa etter at krigen var over. Tilbake i Europa var Mehrig ikke i stand til å gjenskape hans tidligere litterære suksesser. I oktober 1981 døde han i Zürich, da var han 85 år gammel.
Ernő Dohnányi
Ernő Dohnányi (1877–1960) var en ungarsk pianist og komponist.
Polen rundt 2007
Polen rundt 2007 (også kjent som Polen rundt 64) pågikk mellom 9. og 15. september og bestod av syv etapper. Rittet åpnet med en ekstremt kort lagtempo i Warszawas gater.
Andreas Stene
Andreas Stene (født 1. mars 1991) er en norsk tidligere ishockeyspiller som spilte løper hos klubbene til Vålerenga,Lørenskog IK, Kelowna Rockets og Sparta Sarpsborg. Moderklubben hans er Vålerenga, har også spilt aldersbestemt landslag.
Polen rundt 2007
1. etappe: Warszawa, 3 km (lagtempo)
09-09-2007
2. etappe: Plonsk - Olsztyn, 202.4 km
10-09-2007
3. etappe: Ostroda - Gdańsk, 192.2 km
11-09-2007
4. etappe: Chjnice - Poznan, 242.3 km
12-09-2007
6. etappe: Dzierzoniow - Jelenia Gora, 181.2 km
14-09-2007
7. etappe: Jelenia Gora - Karpacz, 147.7 km
15-09-2007
Mariama Signaté
Mariama Signaté (født 22. juli 1985 fra Sakar i Senegal) er en fransk profesjonell håndballspiller som spiller for den franske håndballklubben Issy Paris Hand. Hun spiller i posisjonen venstreback, og er også en del av det franske håndballandslaget.
Hun ble tatt ut til å representere Frankrike under Håndball-VM 2011 for kvinner i Brasil.
Teskjekjerringa
Teskjekjerringa er hovedpersonen i en serie barnebøker skrevet av Alf Prøysen; utgitt i Sverige fra 1956 og i Norge fra 1957.
Opprinnelsen
De første fortellingene om Teskjekjerringa ble publisert i bladet Kooperatøren. Det var et medlemsblad for Samvirkelagene. Prøysen hadde en fast barneside i dette bladet 1950–60: Klimpre-klonken. Her skrev og illustrerte Alf Prøysen de første historiene om Teskjekjerringa. Så dukker hun opp i Barnetimen for de minste i 1955.
I 1955 sendte Prøysen også inn manus til en bildebokkonkurranse hos det svenske forlaget Rabén & Sjögren, uten å vinne. Forlaget, hvor Astrid Lindgren var barnebokredaktør på denne tiden, fulgte imidlertid opp manuset fra Prøysen, og i 1956 kom Gumman som blev så liten som en tesked ut i Sverige. Året etter kom boka på norsk som Kjerringa som ble så lita som ei teskje. Det er ellers ikke samsvar mellom de svenske og norske utgavene av bøkene.
De fleste bøkene består av korte, avsluttede episoder, men Teskjekjerringa på camping er en sammenhengende fortelling.
Innhold og tema
Fortellingene kan «kategoriseres som eventyrfortellinger eller som moralske fabler, og Teskjekjerringa selv er en eventyrfigur eller en utopi. Fortellingene tok opp i seg ulike trekk fra Prøysens litterære univers - og fra folkediktninga: tommeliten-motivet, omskaping som gir evne til å tolke dyrenes tale, og mundus inversus-motivet.» Moralen i fortellingene handler om omsorg for små og vergeløse, enten de er dyr eller barn. Snobbete fruer gjøres det narr av. «Det geniale ved teskjekjerringbøkene er selve ideen til kjerringa som blir lita. Det er en fantasieggende forvandling som både barn og voksne fristes til å være med på. Men ut over det truer handlingen stadig med å bli kjedelig i flere av episodene. Her mangler den spensten og spenningen som finnes i mange av novellene for voksne.»
Ut i verden
I Sverige ble det utgitt 8 bøker om Teskedgumman fra 1956 til 1972. På norsk utkom det 4 bøker om teskjekjerringa fra 1957 til 1967, illustrert av Borghild Rud. Senere laget den svenske illustratøren Björn Berg fire nye bildebøker 1989-92; disse fire bøkene er basert på kapitler fra de to første bøkene om Teskjekjerringa.
Teskjekjerringas vei ut i verden gikk via Sverige og England. Den første boka utkom på engelsk allerede i 1959, «og Mrs Pepperpot er i dag et begrep på engelsk». Mens Borghild Rud utførte illustrasjonene i de norske utgavene av bøkene, har Bergs tegninger blitt brukt i Sverige og de fleste andre land. Bøkene er oversatt til 23 språk.
Gumman som blev liten som en tesked var julekalender i svensk tv i 1967, en serie som er svært populær i Sverige. På 80-tallet ble det laget en japansk tegnefilmserie for TV på 130 episoder. Serien het på originalspråket Supūn Obasan ("スプーンおばさん"; «Tante skje») og ble første gang vist av den japanske almenkringkasteren NHK i 1983-84. I Norge ble serien utgitt dubbet på video, og ble også vist på NRK.
Annine Qvale nyillusterte fortellingene i Den store Teskjekjerringboka (2010). Barneoperaen Teskjekjerringa som prinsesse Pompadur hadde premiere i 2011, med libretto av Trond Brænne og musikk av Per Arne Glorvigen og Lage Robak.
I 2014 ble det utgitt to frimerker til Prøysens 100-årsjubileum: et portrett, og et frimerke med en av Borghild Ruds tegninger av Teskjekjerringa.
Barnes
Barnes er et forstadsområde i bydelen Richmond upon Thames i London. Det ligger 8,5 km vest-sørvest for Charing Cross, ved en bøy i Themsen og med Hammersmith Bridge i den nordlige enden. Området har noen av de eldste og dyreste boligene i London, særlig i gaten The Terrace. Beliggenheten ved elven skjermer mot trafikk, og de store husene gjør det til et roligere alternativ til Kensington, Fulham og Chelsea for de som ønsker en eksklusiv bolig.
Historie
Historisk var området en del av Surrey og Barnes opptrer i Domesday Book av 1086 som Berne. Kannikene av St. Pauls katedralen hadde besittelser her: 8 hider, betalte skatt med området Mortlake; 6 plogland, 20 acre (81,000 m²) med beiteland. De ga totalt £7 i året til dets føydale herrer.
I Castelnau, den nordlige delen av Barnes, ligger en kirke viet til Den hellige treenighet og et boligområde fra 1930-årene. Husene ble bygget av bydelsforvaltningen, og mange av dem er såkalte «Boot houses», bygget av selskapet Henry Boot. Husene oppfyller ikke moderne krav til bygningsstandard. For å kunne få lån med pant i huset er det nødvendig med nye yttervegger, hvilket har ført til at det er svært vanskelig for eierne å selge husene; de fleste har bodd der hele sitt liv.
John Plaster
John L. Plaster (født 1949) er en tidligere offiser i US Army Special Forces som regnes som en av de ledende skarpskytterekspertene i verden.
Barnes
Historie
En undersøkelse i 2014 slo fast at Barnes hadde den høyeste andelen av uavhengige butikker i uansett område i Storbritannia med en andel av 96,6 prosent.
Ebenezer Cobb Morley skrev i 1860-årene de moderne reglene for fotball i sitt hjem i Barnes.
Komponisten Gustav Holst og ballettdanseren Ninette de Valois bodde i The Terrace, Barnes, og deres hus har blå plaketter.
Sangeren Marc Bolan døde i en trafikkulykke i Barnes den 16. september 1977 da hans venninnes bil, en Mini, kolliderte med et tre i Queen's Ride.
Daja kraftverk
Daja kraftverk er et vannkraftverk som utnytter fallet mellom Kjelvatnet og Dajavatn i Sulitjelma på 151 meter.
Kraftverket ble bygget i 1958 av Balmi Kraftlag hvor Sulitjelma gruber var hovedaksjonær med 60% og det som senere skulle bli Salten kraftsamband eide 40%. I 1983 falt bergverkskonsesjonen til staten og dermed også eierskapet til vassdraget. SKS drev kraftverket på vegne av staten fram til 1997 hvor de fikk kjøpt statens andel i anlegget.
Grunnet den tidligere gruvevirksomheten i Sulitjelma og håp om ny drift er det fortsatt en klausul om inntil 30 GWh/år skal kunne brukes til selvkostpris ved eventuell ny gruvedrift.
Kjelvatnet suppleres med lukeregulert overføring fra Balvatnet, samt Dorrovann.
Dajavatn er for en liten dam å regne, slik at produksjonen må koordineres med Fagerli kraftstasjon som utnytter fallet fra Dajavatn og ned til Langvatnet.
Kraftverket har i dag en nominell årsproduksjon på 157 GWh fra et nedslagsfelt på 404,6 km².
Eier og operatør er Salten kraftsamband.
John Plaster
Plasters militære erfaring førte også skarpskytter-instruktør for mange amerikanske statlige etater som Federal Bureau of Investigation, US Marshals, Navy SEALs og US Marine Corps. Utenlandske enheter som har gått i lære hos Plaster inkluderer Royal Canadian Mounted Police og enheter innenfor det spanske militæret. Siden 1993 har Plaster vært en skarpskytter-instruktør ved Gunsite Training Center i Paulden, Arizona. Han har også vært dommer og ansvarlig for flere amerikanske og europeiske konkurranser og mesterskap for skarpskyttere. Plaster har en bachelorgrad i journalistikk. Hans erfaringer var med på å legge grunnlag for videospillet Call of Duty: Black Ops.
Hans Berglund
Hans Berglund (født 24. februar 1918, død 17. september 2006) var en svensk padler som deltok i de olympiske leker 1948 i London.
Berglund ble olympisk mester i padling under Sommer-OL 1948 i London. Sammen med Lennart Klingström vant han K-2 1000 meter foran danskene Ejvind Hansen og Jakob Jensen.
Lennart Klingström
Lennart Klingström (født 18. april 1916, død 5. juli 1994) var en svensk padler som deltok i de olympiske leker 1948 i London.
Klingström ble olympisk mester i padling under Sommer-OL 1948 i London. Sammen med Hans Berglund vant han K-2 1000 meter foran danskene Ejvind Hansen og Jakob Jensen.
Petăr Popangelov
Petăr Popangelov (bulgarsk: ; født 31. januar 1959 i Samokov) er en tidligere, bulgarsk alpinist. Han var slalåmspesialist, og var i verdenseliten i denne disiplinen fra slutten av 1970-årene til midten av 1980-årene.
Han vant europacupen i alpint sammenlagt sesongen 1976/77. Han vant to verdenscuprenn i løpet av karrieren.
Under OL 1980 i Lake Placid, og fire år senere, under OL i Sarajevo kom han på sjetteplass i slalåm. Han la opp etter sesongen 1986/87.
Draug-klassen
Draug-klassen var en norsk jager-klasse, konstruert på bakgrunn av erfaringene man gjorde med «Valkyrjen». Jagerne var konstruert for å opptre som torpedobåtjagere, men samtidig kunne gjøre en torpedobåts oppgave.
Fartøyene hadde et deplasement på ca. 500 tonn, var 69 meter lange, 7,3 meter brede og 2,9 meter dypgående.
Fartøyer
Tre fartøyer ble bygget:
Spesifikasjoner
Fartøyene er identiske, bortsett fra Garm som har et noe annerledes maskineri enn de to øvrige.
Rydningsrøys
Rydningsrøys er ei steinrøys, et menneskeskapt element i jordbrukslandskap, eller kulturlandskap. For å lette slått og dyrking ble steiner som hindret arbeidet samlet sammen og kastet i en røys. Rydningsrøyser er kulturminner som er vanskelige å tidfeste, men som en hovedregel er de små rydningsrøysene eldre enn midten av 1700-tallet.
Fra midten av 1700-tallet ble det mer vanlig å slepe sammen steinen i færre og større røyser, som vanligvis ligger i utkanten av jordet, som regel nedenfor. Disse større røysene er kjørt sammen med hest og slede.
Rydningsrøysene fra midten av 1700-tallet og framover kan være store og godt synlige elementer i landskapet, mens de eldre kan være små og unnselige, og vanskelige å skille fra naturskapte formasjoner. Mange steder kan tidligere dyrket mark være gjengrodd, mens en overflate ryddet for stein og steinrøyser i yttergrensen forteller at her har det vært åker og eng en gang i fortiden.
Karbondatering (eller C-14-metoden) og pollenprøver under røysene har gitt viktig informasjon om aktiviteten på stedet.
Hvit Valgallianse
Hvit Valgallianse var et norsk politisk parti som ble stiftet i 1995 etter en sammenslåing av Stopp Innvandringen og Hjelp de fremmedkulturelle hjem – ellers mister vi landet vårt. Partilederen var Jack Erik Kjuus.
Partiet stilte til stortingsvalget i 1997 med lister i Oslo, Akershus og Buskerud. Partiet fikk til sammen 463 stemmer. Partiet gikk blant annet inn for å stoppe all innvandring og fjernadopsjon til Norge samt tilbakesending av alle innvandrere som var kommet til Norge etter 1975. For fjernkulturelle skulle dette gjelde fra 1960. Dersom dette ikke ville være mulig gikk partiet inn for sterilisering under tvang. Det samme gjaldt for innvandrere i parforhold med nordmenn. Ifølge partiet selv var dette for å bevare det norske folks etniske sammensetning.
På grunn av disse delene av partiprogrammet ble partileder Jack Erik Kjuus av Oslo byrett dømt til 60 dagers betinget fengsel og 20 000 kroner i bot for brudd på Almindelig borgerlig Straffelov § 135a, også kjent som rasismeparagrafen. Dommen ble anket til Høyesterett. I Høyesterett ble saken behandlet i plenum, noe som ikke hadde hendt på 27 år. Dommen fra byretten ble opprettholdt. Fem av dommerne gikk inn for frifinnelse, mens de resterende tolv stemte for opprettholdelse av dommen.
Som en protest mot dommen trakk partistyret seg kort tid etter. Jack Erik Kjuus trakk seg også ut av politikken. Mange av medlemmene gikk over i det nystartede partiet Nasjonalalliansen.
K Desktop Environment 2
K Desktop Environment 2 var den andre serien med lanseringer av K Desktop Environment, fra november 2009 kalt KDE Software Compilation. Der var tre større versjoner av denne serien.
Utviklingen av denne serien startet med lanseringen av alfa-utgaven 1.89 den 15. desember 1999. Deretter fulgte fem beta-utgaver i år 2000: 1.90 (beta 1) den 12. mai, 1.91 (beta 2) den 14. juni, 1.92 (beta 3) den 31. juli, 1.93 (beta 4) den 23. august og 1.94 (beta 5) den 15. september.
K Desktop Environment 2 ble lansert den 23. oktober 2000 og introduserte en rekke signifikante teknologiske forbedringer, sammenlignet med sin forgjenger K Desktop Environment 1:
K Desktop Environment 2 ble også introdusert sammen med Konqueror, som er en kombinert nettleser, filbehandler og dokumentviser. Den benytter KHTML for visning av websider. Sist, men ikke minst, ble K Desktop Environment 2 lansert sammen med den første versjonen av kontorprogramvarepakken KOffice, som består av regnearket Kspread, et tegneprogram som benytter vektorgrafikk (Killustrator), tekstbehandleren Kword, presentasjonsprogrammet Kpresenter og applikasjonen Kchart for tegning av kart og diagrammer. Koffice inkluderer et script-språk og muligheten til å innkapsle de enkelte komponentene inne i hverandre, ved å benytte Kparts.
K Desktop Environment 2.1 ble lansert 26. februar 2001 og inneholdt første versjon av multimedieavspilleren noatun, som har en modulær oppbygning. KDE 2.1 ble også lansert sammen med utviklingsverktøyet Kdevelop.
Valmueslekta
se teksten
K Desktop Environment 2
K Desktop Environment 2.2 ble lansert 15. august 2001. Denne versjonen hadde 50% kortere oppstartstid på systemer med Linux, var mer stabil og hadde utvidede funksjoner for lesing av HTML og JavaScript. En rekke nye plugins ble inkludert i Konqueror. Kmail ble utvidet med støtte for IMAP, herunder SSL og TLS. Korganizer fikk innebygd støtte for iCalendar. Blant de andre forbedringene var en ny plugin-basert print-arkitektur og en wizard for personlige oppsett.
Valmueslekta
Valmueslekta, Papaver, er en slekt i valmuefamilien.
K Desktop Environment 2
Eksterne lenker
K Desktop Environment
Karl Leewy
Karl Marius Leewy (født 1881 i Kristiansand, død 1959) var en norsk oberstløytnant, men er særlig kjent for sin omfattende lokalhistoriske dokumentasjon fra hjembyen Kristiansand, gjennom hans bokverk Kristiansands bebyggelse og befolkning i eldre tider i ti bind.
Leewy tok systematisk for seg bygninger og kvartaler i den gamle kvadraturen, og verket er en viktig kilde for byens eldre historie.
Tove Mohr
Utdannelse
Tove Kathrine Mohr gikk folkeskolen i sin hjembygd før hun fikk undervisning av en huslærer og engelsk guvernante. Da faren ble stortingsmann, flyttet hun til Kristiania og ble elev ved Ragna Nielsens skole, hvor hun tok middelskoleeksamen i 1906. I 1909 tok hun examen artium i Fredrikstad.
Solar Energy Generating Systems
Solar Energy Generating Systems (SEGS) er verdens største anlegg for solenergi. SEGS består av ni solkraftverk i Mojaveørkenen i California, der solstrålingen er størst i USA. NextEra Energy Resources opererer og er deleier i kraftverkene. SEGS III–VII (150 MW) ligger ved Kramer Junction, SEGS VIII–IX (160 MW) ved Harper Lake, og SEGS I–II (44 MW) ved Daggett.
Tove Mohr
Utdannelse
Sommeren 1910 oppholdt Mohr seg i London, hvor hun fulgte suffragettenes kamp for kvinnelig stemmerett. Samme år påbegynte hun medisinstudiet, et studium som kulminerte i den medisinske embetseksamen i 1917.
Yrkesliv
I 1918 reiste hun sammen med ektemannen til USA. Der arbeidet hun ved Womens Hospital ved Columbia University, og ble inkludert i kretsen rundt evolusjonsbiologen Thomas Hunt Morgan.
Etter noen års tjeneste ved flere norske helseinstitusjoner, etablerte hun i 1922 privat praksis. Fra opprettelsen av Betanien fødehjem i 1926 var hun lege der. I perioden 1928–1931 var hun lærer i fysiologi og helselære ved Statens lærerinneskole på Stabekk.
Solar Energy Generating Systems
Anlegget har totalt 354 MW installert kapasitet. Dette gjorde det til verdens største solenergianlegg fra 1985 til 2013. Gjennomsnittlig energieffekt for alle ni kraftverk ved SEGS er 75 MWe — en kapasitetsfaktor på 21%. I tillegg kan turbinene utnyttes om natten ved brenning av naturgass.
Tove Mohr
Yrkesliv
Mohr var politisk aktiv, en liten periode i Norges Kommunistiske Parti, siden i Arbeiderpartiet. Hun var innehaver av en lang rekke verv, og virket blant annet som formann i Studentenes avholdslag, i hygienekomiteen (1935–1940) og i Oslo Mødrehygienekontor (1948-1952).
Mohr er forøvrig kjent for å ha etablert Wergelandsfesten i Damstredet i Oslo. Festen har overlevd den kulturinteresserte legen, og holdes fremdeles i hevd.
Solar Energy Generating Systems
NextEra hevder at solkraftverkene betjener 232 500 husstander og erstatter 3800 tonn forurensning per år.
Tove Mohr
Yrkesliv
Hun skrev en rekke artikler og foredrag, og dessuten en biografi om moren: Katti Anker Møller, en banebryter, som ble utgitt i 1968.
Thorsø
Tove Mohr overtok forøvrig slektsgodset Thorsø Herregård i 1937 etter faren Kai Møller. Sønnen Kai Møller Mohr overtok godset i 1956. Herregården var i eldre tid kjent som et møtested for fremskutte folk i norsk kulturliv. Både Johan Sebastian Welhaven og Bjørnstjerne Bjørnson var hyppige gjester. Gården drives i dag av Tove Mohrs etterkommere.
Familie
Tove Mohr var datter av kvinnesakspioneren Katti Anker Møller (1868–1945) og godseieren Kai Bisgaard Anker Møller (1859–1940), og fulgte opp morens kamp for kvinnesaken. Hun ble 9. juni 1914 gift med professor Otto Lous Mohr (1886–1967), tidligere universitetsrektor.
Solar Energy Generating Systems
Sentralen kan også bruke naturgass.
Hans Kristian Hollstedt
Hans Kristian Hollstedt (født 2. august 1991) er en norsk ishockeyspiller som fra 2011 spiller løper for Vålerenga, han kom fra Stjernen. Moderklubben er Furuset Ishockey.
Alexandra Lacrabère
Alexandra Lacrabère (født 27. april 1987) er en fransk profesjonell håndballspiller, som spiller for den franske klubben. Hun spiller i posisjonen høyreback, og er også en del av det franske håndballandslaget.
Hun ble tatt ut til å representere Frankrike under Håndball-VM 2011 for kvinner i Brasil.
Hun tok sølv under Sommer-OL 2016.
Autograf
Autograf (fra gresk autos, «selv» og grafein, «å skrive») er en egenhendig nedskrevet tekst. Begrepet brukes i dagligtale mest om signaturer, navnetrekk med eller uten en hilsen, fra kjente personer. Det kan da også brukes om maskinproduserte signaturer, selv om disse strengt tatt ikke er egenhendig nedskrevet.
Begrepet overlapper med holograf, som er et dokument der all tekst er skrevet med opphavspersonens hånd. En holograf er således alltid en autograf. Det finnes autografer som også inneholder maskinskrift eller en annen persons hånd, for eksempel der en person kun har signert dokumentet, eller der personen har tilføyd tekst for hånd til et dokument. Hele dokumentet er da ikke en autograf, kun det gjeldende avsnittet eller signaturen.
Den hyppigst forekommende typen autografer, utenom rene signaturer, er brev. Personlige brev er tradisjonelt skrevet for hånd, og er derfor også holografer.
Alpha-kurs
Alphakurs er et introduksjonskurs til kristen tro. Alpha ble grunnlagt i den engelske menigheten Holy Trinity Brompton Church i London. Det var Nicky Gumbel som først tok initiativet til Alphakurset. Per 2010 er det mer enn 40 000 kurs over hele verden, i mer enn 152 land. Man regner med at så mange som 13 millioner mennesker har gått på et Alpha-kurs på verdensbasis.
Abronia (botanikk)
Abronia er en slekt i mirakelblomstfamilien. De hører hjemme på sandjord i det vestlige Nord-Amerika.
12. serierunde i 2. divisjon avdeling 3 2008
'''12. serierunde i 2. divisjon avdeling 3 2008''' startet 19. juli og endte med en utsatt kamp den 6. august 2008.
Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10,000 kroner.
På lørdag 19/7 skulle Åsane egentlig ha spilt første kamp etter ferien mot Nest-Sotra. Kampen er imidlertid utsatt p.g.a sykdom i Åsane sin tropp. Hele ni av Åsanes spillere er blitt syke og de har dermed ikke mulighet til å stille lag. Norges Fotballforbund gikk derfor med på å utsette kampen.
Avenida Caracas
Avenida Caracas eller Carrera 14 er en viktig gjennomfartsvei i Colombias hovedstad Bogotá. Den er 28,1 km lang og går gjennom byen fra nord til sør. Den er også en av de mest tradisjonelle veiene i byene, og langs den ligger det en rekke viktige historiske og politiske bygninger. Bussystemet TransMilenios linje A og H har egne kjørefelt langs Avenida Caracas.
Ifrit
En ifrit eller efreet (arabisk: ʻAfrīt: عفريت, i flertall: ʻAfārīt: عفاريت) er en djinn av ild i arabisk mytologi. Ifrit er nevnt i Koranen, Sura-An-Naml som en religiøs skapning.
Ifrit i populærkultur
Dette er den nest beste krigeren til fraksjonen Inferno. Disse har en egenskap som gjør at hver gang de blir angrepet, blir angriperen skadet av et flammeskjold. Ved død, blir angriperen (morderen) også skadet av flamme.
Efreet er en av nøkkelkrigerne til Inferno, spesielt ved kamper mot fraksjonen Tower.
Jonas Nygård
Jonas Nygård (født 1987) er en norsk tidligere ishockeyspiller og trener. Han har spilt løper for Hasle/Løren. Nygård startet ishockey-karrieren i Vålerenga Ishockey. Han spilte på A-laget til Vålerenga, og har også spilt for Lørenskog Ishockeyklubb.
Fylkesvei 4204
Fylkesvei 4204 går mellom Sira og Gausdal i Flekkefjord kommune. Veien er 14,4 km lang.
Michael Stevenson
Michael Stevenson (født 10. juli 1984 i Säffle) er en svensk syklist som syklet for det norske kontinentallaget Sparebanken Vest-Ridley. I 2010 ble han svensk mester på landevei.
Jonas Nygård
Han var trener i Hasle/Løren frem til 2014.
Fylkesvei 7776
Fylkesvei 7776 går mellom Kvaløyvågen og Sørhellneset i Tromsø kommune. Veien er 16,2 km lang.
Frem til 2019 hadde veien betegnelsen fylkesvei 65 (Troms).
Inkvisitorialtroppen
Inquisitorial Squad Brigade Inquisitoriale Inkvizitorski odred Inkvisitorspatrullen
Dom (fjell)
Dom er et fjell i Wallis-Alpene i Sveits 4 545 meter over havet. Det er det høyeste fjellet som ligger helt innenfor de sveitsiske grensene. Dufourspitze i Monte Rosa-gruppen er høyere (4 634 moh), men det er samtidig et grensefjell til Italia. Dom tilhører Mischabelfjellene, som etter Monte Rosa er det nest høyeste fjellmassiv i Sveits.
Den første kjente bestigning skjedde 11. september 1858 ved J. Llewellyn Davies, Johann Zumtaugwald, Johann Kronig og Hieronymous Brantschen fra nordvest.
Scandic Hønefoss
Scandic Hønefoss et et hotell i Hønefoss som til å begynne med het Hotell Ringerike og senere ble til Quality Hotel Ringerike. I dag er imidlertid hotellet tilsluttet Scandic Hotels. Adressen er Kongens gate 3, men bygningsmassen har både fasade og adkomst via Kirkegata. Hotellet disponerer egne parkeringsplasser i direkte tilknytning med bygningsmassen. Scandic Hønefoss er franchisedrevet, og daglig leder er Kåre Grønli, gjennom Hønefoss Hotelldrift AS. Grønli driver også Notodden Hotel.
Hotell er bygget på grunnmurene av tidligere Hønefoss Bryggeri og sto ferdig i 1989. Det har 82 rom og 156 senger. Til å begynne med hadde det egen restaurant, men denne benyttes nå bare til frokostbuffeten og ellers kun etter avtale. Det ligger imidlertid en liten bar/pub med alle rettigheter i direkte forbindelse med resepsjonen, som også er åpen for publikum innenfor kommunens sjenketider. Hotellet ligger imidlertid kun cirka 100 m fra Søndre torv, som er midt i hjertet av Hønefoss og i umiddelbar nærhet av flere gode restauranter og puber, samt den lokale bussterminalen og drosjesentralen. Det er dessuten gangavstand til Hønefoss stasjon, med Bergensbanen.
Andre overnattingssteder
I henhold til avstand fra sentrum av Hønefoss
Victoria av Storbritannia
Victoria (født 24. mai 1819, død 22. januar 1901) var regjerende dronning av Det forente kongerike Storbritannia og Irland i fra 20. juni 1837 til sin død. I 1877 lot den konservative statsministeren Benjamin Disraeli henne også utropes som keiserinne av India, skjønt India hadde vært under britisk kontroll siden 1858.
Victoria ble født som datter av Edward August av Hannover, hertugen av Kent, og prinsesse Victoria av Sachsen-Coburg-Saalfeld, og døpt som Alexandrina Victoria. Fra morens første ekteskap hadde hun en bror, fyrst Karl zu Leiningen (1804–1856), og en søster, fyrstinne Anna Feodora Augusta av Leiningen (1807–1872), gift fyrstinne av Hohenlohe-Langenburg.
Til hun var tre år snakket hun bare tysk, som da var hennes morsmål. Hun ble deretter av sin tyskfødte mor plassert i en streng skole kalt «Kensingtonsystemet» (etter prinsessens residens, Kensington Palace), hvor hun ble holdt isolert fra andre barn. Victoria ble flytende i både engelsk og tysk, og lærte seg også å snakke fransk, italiensk og latin.
Victoria arvet tronen da hun var 18 år gammel etter at farens tre eldre brødre alle hadde dødd uten å etterlate seg overlevende og legitime barn. Storbritannia var allerede et etablert konstitusjonelt monarki hvor monarken hadde begrenset eller relativ liten direkte politisk makt. Privat forsøkte Victoria å påvirke regjeringens politikk og utnevnelser av ministere. Offentlig ble hun et nasjonalt ikon som ble identifisert med strenge standarder av personlig moral. Tiden og dens ånd fikk navn etter henne: Viktoriatiden.
Hennes styre på 63 år og sju måneder var lengre enn noen av forgjengerne. Det var en periode preget av endringer og vekst innen industri, kultur, politikk, vitenskap og militært i Storbritannia. Det ble også preget av en stor utvidelse av det britiske imperiet. Hun var den siste britiske monarken av huset Hannover. Hennes sønn og etterfølger, Edvard VII, gikk fra 1901 over til Sachsen-Coburg-Gotha som dynastisk navn (mens Wettin var de kongeliges personlige navn). Det ble endret av Georg V til Windsor i 1917 grunnet tysk upopularitet på grunn av den første verdenskrig.
Tronarving
Da Victoria var ti år gammel døde hennes onkel, kong Georg IV, barnløs. Hans bror Vilhelm etterfulgte ham på tronen, som Vilhelm IV, men da han heller ikke hadde arvinger, ble Victoria tronarving. Moren fryktet at noen skulle forsøke å forgifte eller drepe Victoria, som var først i arvefølgerekken, og sørget for at Victoria aldri gikk noe sted uten livvakt, og flyttet datterens seng inn til sitt eget soverom for å passe på at ingen forsøkte å drepe henne om natten.
Som attenåring besteg Victoria tronen, etter at onkelen døde, den 20. juni 1837.
Ekteskap
Victoria møtte sin fetter prins Albert av Sachsen-Coburg-Gotha da hun var seksten år gammel. I tillegg til at de var i familie hadde de begge kommet til verden ved hjelp av samme lege, Regina von Siebold. Hun fridde til Albert (fordi hun var dronning, kunne ikke han spørre henne), og bryllupet fant sted den 10. februar 1840. Victoria fikk det borgerlige navnet Wettin, da hennes ektemann tilhørte Wettin-grenen i huset Sachsen-Coburg-Gotha. Det er liten tvil om at de hadde et lykkelig ekteskap, noe ikke minst den store barneflokken tyder på. Victoria selv skal ha vært sikker på hun kom til å dø hver gang terminen nærmet seg, og hun skal heller ikke ha vært spesielt glad i barn. Prins Albert døde allerede i 1862, bare 42 år gammel.
Enken i Windsor
Etter Alberts død gikk Victoria kledd i svart resten av livet. Hun var enke i nesten 40 år.
Det fortelles at da hennes politiske yndling Benjamin Disraeli lå for døden, ønsket dronningen å besøke ham. Disraeli skal ifølge fortellingen ha bedt henne la være og skal ha sagt: «Hun ville vel bare be meg ta med en hilsen til Albert.» Det er imidlertid uvisst om denne historien er sann.
Det var Disraeli som fikk igjennom at den britiske monarken også skulle ha tittelen «keiser/keiserinne av India». Med sine 63 år, 7 måneder og 2 dager på tronen var hun inntil 2015 den monark som har regjert lengst i britisk historie, og var lenge den lengst regjerende kvinnelige monarken i verden. Da det britiske imperiet var på sitt største, var en fjerdedel av jordens landareal og 500 000 000 mennesker underlagt henne, som konstitusjonelt statsoverhode. Hun har gitt navn til viktorianske tiden, som betegner kulturelle og politiske strømninger i hennes regjeringstid.
Victorias arv
Viktoriakorset ble introdusert i 1856 som belønning og anerkjenning av tapre handlinger under krimkrigen, og er fortsatt den høyeste prisen for tapperhet i Storbritannia, Australia, Canada og New Zealand.
Barn
Dronning Victoria og prins Albert fikk ni barn:
Regjeringen Holstein-Holsteinborg
Regjeringen Holstein-Holsteinborg var Danmarks regjering 28. mai 1870 – 14. juli 1874.
Hurtigløp på skøyter under Vinter-OL 1924
Under Vinter-OL 1924 i Chamonix ble det arrangert fire øvelser i hurtigløp på skøyter, i tillegg var det også en konkurranse for sammenlagt allround med plassiffer-rangering. Løpene gikk på Stade Olympique de Chamonix, 1034 moh.
Regjeringen Holstein-Holsteinborg
Endringer: 25. mars 1872, 26. juni 1872, 23. desember 1872, 21. mai 1873, 20. juni 1874
Hurtigløp på skøyter under Vinter-OL 1924
Program
* = Det ble 2-delt bronse utdelt på 500 m.
Deltakere
Elve løpere deltok i alle de fire individuelle konkurransene, mens totalt deltok 31 løpere fra 10 nasjoner
Medaljer
Finland, USA og Norge tok samtlige medaljer og de fordelte seg som følgende.
* = Det ble 2-delt bronse utdelt på 500 m.
Beste utøvere medaljer
* = Det ble 2-delt bronse utdelt på 500 m.
Sammenlagt
* = Med lik plass-siffer så skilte man utøverne med vanlig poengberegning. (H. Strøm fikk 203,66 og S. Moen fikk 203.78)
Hakkasteik
Hakkasteik er en kjøttrett som stammer fra Hardanger. Hakkasteik er malt kjøtt fra svin, kalv og fårekjøtt, blandet med kokte byggryn. I noen tilfeller er det brukt viltkjøtt. Matretten har lange tradisjoner i Hardanger der retten gjerne blir servert som nattmat i bryllup. I den tiden bryllup varte i tre dager, ble hakkasteik servert den andre eller tredje dagen. Det er normalt å bruke både salt kjøtt, røkt kjøtt og ferskt kjøtt i den samme retten.
TCO:s kulturpris
TCO:s kulturpris er en pris som har blitt utdelt stort sett årlig av Tjänstemännens centralorganisation (TCO) siden 1974. På 1900-tallet var den en ren litteraturpris utdelet til forfattere og oversettere, men siden tusenårsskiftet har flere kunstarter kommet til. Fra 2015 deles prisen ut både til en etablert aktør og debutant med en prissum på henholdsvis SEK 50,000 kroner og SEK 25,000. Prisen kan gis til personer eller virksomheter som har gjort seg bemerket innen områder som ord, toner, bilder eller teater/film.
Hakkasteik
Oppskrift
Det salte kjøttet og flesket vannes ut natten over. Byggrynene legges i vann natten over. Det salte og røkte kjøttet kokes mørt i en gryte med rikelig med vann uten salt. Det ferske kjøttet kokes mørt i en gryte med rikelig vann med litt salt. Byggrynene kokes møre i bløtevannet. Alt kjøtt renses og males på kvern, deretter blandes alt, det tilsettes kokekraft til steiken får en konsistens som tykk grøt. Før servering gis retten et oppkok samtidig som den smakes til med pepper. Serveres med kokte poteter.
Gunnar Åkerlund
Ernst Gunnar Åkerlund (født 20. november 1923 i Nyköping, død 4. oktober 2006 i Nyköping) var en svensk padler som deltok i de olympiske leker 1948 i London og 1952 i Helsingfors.
Åkerlund ble olympisk mester i padling under Sommer-OL 1948 i London. Sammen med Hans Wetterström vant han K-2 10000 meter foran Ivar Mathisen og Knut Østby fra Norge.
Fire år senere, under Sommer-OL 1952 i Helsingfors kom de på andreplass i K-2 10000 meter bak Kurt Wires og Yrjö Hietanen fra Finland.
Oicho-Kabu
Oicho-Kabu er et tradisjonelt japansk kortspill. Spillets oppbygning og regler minner om reglene for blackjack.
For å spille Oicho-Kabu med et «normalt» (vestlig) sett med spillekort må alle bildekortene fjernes. Ess teller som 1.
Basisregler
Man skal ha en samlet sum av kortene som ligger så tett opp mot 9 som mulig. Man regner kun med det siste siffer, det vil si at har man for eksempel 12 teller det som 2, osv.
Yakuza
Den dårligste hånd man kan få er den såkalte «Yakuzahånden». Den heter 8-9-3 (Ya-Ku-Sa). Den er dårligst fordi den gir 20, altså 0 i Oicho-Kabu. Herfra kommer den japanske mafias navn Yakuza. I det hele tatt har Oicho-Kabu mye å gjøre med Yakuza, det spilles mye av medlemmene av mafiaen, og mange Yakuzaritualer involverer Oicho-Kabu.
Anna Wallén
Anna Wallén (født 1980) er en svensk politiker for Socialdemokraterna, og har vært riksdagsmedlem i Sverige siden 2010. Hun ble valgt inn i riksdagen for Västmanlands läns valkrets på plass 307.
Som nyinnvalgt riksdagsrepresentant ble Wallén medlem av justiskomiteen, samt vara i miljø- og landbrukskomiteen.
«Rigel»-katastrofen
«Rigel»-katastrofen inntraff 27. november 1944 da de to stykkgodsskipene MS «Rigel» og DS «Korsnes», samt to militære følgeskip, ble bombet i sundet mellom Rosøya og Tjøtta sør for Sandnessjøen i Nordland. Over 2,500 personer omkom, de fleste fanger fra Øst-Europa, og 267 overlevde. Dette var den største enkelttragedien i Norge under andre verdenskrig, og en av de største katastrofer i Norges historie.
Vraket ble i flere år liggende i strandkanten med baugen stikkende opp. I 1969 ble levninger fra vraket flyttet til krigskirkegården. Den øverste delen av vraket ble deretter hugget opp på stedet. To reservepropeller fra skipet ble i 2012 hevet og satt opp på Rosøya som et minnesmerke.
Høsten 1944 hadde den britiske øverstkommanderende for Coastal Command, Sholto Douglas utstedt en hemmelig ordre som ga tillatelse til å angripe alle tyske skip over 1500 tonn nord for Stavanger. Motivet var trolig å hindre tysk styrkeforflytning sørover langs kysten (på den tiden var det 300 000 tyske soldater i Norge) til kampene som pågikk for fullt på kontinentet. Den norske eksilregjeringen (ved forsvarets overkommando) kjente til den britiske strategien. De britiske flyverne som senket «Rigel» trodde antakelig at de senket et skip med tyske soldater. Flyene skulle i utgangspunktet angripe havnen og jernbanestasjonen i Mosjøen.
Bakgrunn
«Rigel» på 3,800 tonn tilhørte Det Bergenske Dampskibsselskab og gikk opprinnelig i linjefart til Sør-Amerika. Det var dieseldrevet, med én propell, og kunne gå med rundt 10 knop. Vanligvis hadde skipet et mannskap på 30 mann. Skipet ble etter den tyske okkupasjonen av Norge rekvirert av den tyske okkupasjonsmakten og gikk blant annet med soldater, utstyr og forsyninger til tysk virksomhet i Nord-Norge, og hadde særlig oppdrag for Organisation Todt som drev bygge- og anleggsarbeider. Skipet var malt lysegrått og var godt utstyrt med luftvernskyts (fem-seks stillinger).
«Rigel» gikk under norsk flagg, med norsk besetning til høsten 1944 da det fikk tysk besetning (29 personer) og flagg på grunn av forsøk på sabotasje fra den norske besetningen. Sabotasjen var en villet grunnstøting ved Rennesøy på tur mellom Sandnes og Bergen i oktober 1944.